दिलासा र रिहानाको जोडी फाइनलमा
नेपालका दिलासा राना र रिहाना शेरचनको जोडी ब्याडमिन्टनको दक्षिण एसिया क्षेत्रीय जुनियर च्याम्पियनसिपमा फाइनलमा पुगेको छ । उनीहरूको जोडी यू–१५ मा बंगलादेशका अफिफा खान अरिन र तान्जिला महमुदको जोडीलाई २१–१५, १६–२१, २१–९ ले पराजित गर्दै उपाधि नजिक पुगेको हो ।
काठमाडौँ — नेपालका दिलासा राना र रिहाना शेरचनको जोडी ब्याडमिन्टनको दक्षिण एसिया क्षेत्रीय जुनियर च्याम्पियनसिपमा फाइनलमा पुगेको छ । उनीहरूको जोडी यू–१५ मा बंगलादेशका अफिफा खान अरिन र तान्जिला महमुदको जोडीलाई २१–१५, १६–२१, २१–९ ले पराजित गर्दै उपाधि नजिक पुगेको हो ।अन्य खेलाडीहरू सेमिफाइनलबाट अगाडि बढ्न सकेनन् । गर्ल्स यू–१५ तर्फ टिसारानी शाक्य र समृद्धि श्रेष्ठको जोडी श्रीलंकाका सिथुली रणसिंघे र नेथ्मी रत्नायकेको जोडीसँग ८–२१, ७–२१ ले पराजित भयो ।पुरुषतर्फ सुदेश राजकोटी र शिशिर रानाको जोडी बंगलादेशका मोस्ताकी होसैन र वाली उल्लाहको जोडीसँग ९–२१, १२–२१ ले पराजित भयो ।गर्ल्स यू–१५ एकलतर्फ टिसारानी श्रीलंकाकी नेथ्मी रत्नायकेसँग ४–२१, १४–२१ ले पराजित भइन् । दिलासा राना श्रीलंकाकी सुथुली रणसिंघेसँग १५–२१, १५–२१ को समान अन्तरमा पराजित भइन् । पुरुषतर्फ सुविन श्रेष्ठ बंगलादेशका वाली उल्लाहसँग १५–२१, २१–१४, १८–२१ ले पराजित भए ।गर्ल्स यू–१७ तर्फ नेपालकी रोजी राई श्रीलंकन रानुमी मनागेसँग १६–२१, २१–१८, १५–२१ ले पराजित भइन् । पुरुषतर्फ कवीर केसीले श्रीलंकाका थिदासा वेरागोडासँगको खेल १२–२१, १९–२१ ले गुमाए ।